cyanic-selkie/wikianc huggingface dataset:
இ. கே. தி. சிவகுமார்
தொழில்
இவர் வளரும் அறிவியல் இதழின் ஆசிரியராக உள்ளார். சென்னை ஈஎஸ்ஆர் அறக்கட்டளை மற்றும் எஸ்ரோ (ஈஎஸ்ஆர்ஓ) - கல்வி மற்றும் சமுதாய ஆராய்ச்சி அமைப்பின் நிறுவனர் ஆவார். 23 க்கும் மேற்பட்ட அறிவியல் மற்றும் விழிப்புணர்வு நூல்களையும் எழுதியுள்ளார். இவர் பன்னாட்டுக் கருத்தரங்குகளில் பங்கேற்றுப் பல்வேறு அறிவியல் களங்கள் குறித்த ஆய்வுக்கட்டுரைகளை வழங்கியுள்ளார்.
பணிகள்
இவர் உலக கல்வி கண்காட்சியின் (WEXPO 2020) ஆலோசகராக உள்ளார். சிவகுமார் அவர்களின் வாழ்வின் பயணத்தை ‘சிகரத்தை நோக்கி இ. கே. தி. சிவகுமார்’ என்ற தமிழ் நூலும், ஒரு ஆங்கில நூலும் (A Scientist On a Social Mission) எடுத்து சொல்கிறது.
தயாராம் சகானி
ராவ் பகதூர் தயாராம் சகானி (Daya Ram Sahni) (16 டிசம்பர் 1879 – 7 மார்ச் 1939), சிந்து வெளி தொல்லியல் களமான அரப்பாவில் 1921 - 22 ஆண்டுகளில், இந்தியத் தொல்லியல் ஆய்வகத்தின் தலைமை இயக்குனர் ஜான் மார்ஷலுடன் இணைந்து     அகழ்வாய்வுகள் மேற்கொண்டவர். தயாராம் சகானி இந்தியத் தொல்லியல் ஆய்வகத்தின் தலைமை இயக்குனராக 1931 முதல் 1935 முடிய பதவி வகித்தார்.
தொல்லியல் ஆய்வாளராக
தயாராம் சகானி, 1903ல் பிரித்தானிய பஞ்சாப் மற்றும் ஐக்கிய மாகாண சரகத்தில் தொல்லியல் ஆய்வாளராக, ஜெ. பி. வேகில் தலைமையில் பணியாற்றினார். தயாராம் சகானி, 1906ல் பிகாரில் உள்ள ராஜகிரகத்தில் அகழாய்வுகள் மேற்கொண்டார்.
தயாராம் சகானி 1911 முதல் 1912 முடிய லக்னோ அருங்காட்சியகத்தின் பொறுப்பாளராக பணியாற்றினார். பின்னர் ஜம்மு காஷ்மீர் இராச்சியத்தின் தொல்லியல் துறைக்கு மாற்றப்பட்டார்.
1917ல் பஞ்சாப் மாகாணம் மற்றும் ஐக்கிய மாகாணத்தின் தொல்லியல் துறையின், லாகூர் அலுவலகத்தில் துணை கண்காணிப்பாளராக பதவியேற்றார். தயாராம் சகானி சிந்து வெளி களத்தின் அரப்பாவில்  அகழ்வாய்வுப் பணிகளில் கலந்துகொண்டார்.
தயாராம் சகானி, இந்தியத் தொல்லியல் ஆய்வகத்தின் தலைமை இயக்குனராக, 1931 முதல் 1935 முடிய  தில்லியில் பணியாற்றினார். இந்தியத் தொல்லியல் ஆய்வகத்தின் தலைமை இயக்குனராக பதவியேற்ற முதல் இந்தியர் என்ற பெருமை தயாராம் சகானிக்கு உண்டு.
திருப்போரூர் ஊராட்சி ஒன்றியம்
திருப்போரூர் ஊராட்சி ஒன்றியம், தமிழ்நாட்டின் செங்கல்பட்டு மாவட்டத்தில் உள்ள 8 ஊராட்சி ஒன்றியங்களில் ஒன்றாகும். திருப்போரூர் ஊராட்சி ஒன்றியம் ஐம்பது ஊராட்சி மன்றங்களைக் கொண்டுள்ளது. திருபோரூர் வட்டத்தில் உள்ள இவ்வூராட்சி ஒன்றியத்தின் வட்டார வளர்ச்சி அலுவலகம் திருப்போரூரில் இயங்குகிறது.
மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி,  திருப்போரூர் ஊராட்சி ஒன்றியத்தின் மொத்த மக்கள் தொகை 1,62,007 ஆகும். அதில் பட்டியல் சமூக மக்களின் தொகை 57,588 ஆக உள்ளது. பட்டியல் பழங்குடி மக்களின் தொகை 2,858 ஆக உள்ளது.
ஊராட்சி மன்றங்கள்
திருப்போரூர் ஊராட்சி ஒன்றியத்தில் உள்ள 50 ஊராட்சி மன்றங்களின் விவரம்;
மேற்கோள்கள்
*
எடப்பாடி க. பழனிசாமி
கருப்ப கவுண்டர் பழனிசாமி (Edappadi K. Palaniswami, பிறப்பு: மே 12, 1954) ஓர் இந்திய அரசியல்வாதியும், தமிழகத்தின் 7ஆவது முதலமைச்சராக பொறுப்பில் இருந்தவரும் ஆவார். 28 மார்ச் 2023 முதல் இவர் அனைத்திந்திய அண்ணா திராவிட முன்னேற்றக் கழகத்தின் பொதுச்செயலாளராக இருந்து வருகிறார். பதினாறாவது தமிழ்நாடு சட்டமன்றத்தின் எதிர்க்கட்சித் தலைவர் ஆவார். இவர் இ.பி.எஸ் என்றும் அறியப்படுகிறார்.
வாழ்க்கைக் குறிப்பு
இவர் சேலம் மாவட்டம், எடப்பாடி நெடுங்குளம் என்ற சிற்றூரை அடுத்த சிலுவம்பாளையத்தில் விவசாயக் குடும்பத்தில் பிறந்தார். இவர் கொங்கு வேளாளர் சமூகத்தைச் சேர்ந்தவர் ஆவார். இவரது பெற்றோர் கருப்ப கவுண்டர் மற்றும் தவசியம்மாள் ஆகியோர் ஆவர். இவர் அரசியலுக்கு வருவதற்கு முன்பு வெல்ல வியாபாரம் செய்தார். இவர் இராதா என்பவரை திருமணம் செய்துக் கொண்டார். இவர்களுக்கு மிதுன் என்னும் ஒரு மகன் உள்ளார்.
எதிர்க்கட்சித் தலைவர், 2021
மே 2021 ஆம் ஆண்டு நடந்த சட்டமன்றத் தேர்தலில் பழனிசாமி தமிழக சட்டப் பேரவையின், எதிர்க்கட்சித் தலைவராக தேர்ந்தெடுக்கப்பட்டார்.
அதிமுக பொதுச்செயலாளர்
11 ஜூலை 2022 அன்று, சென்னை வானகரத்தில் உள்ள ஸ்ரீவாரு வெங்கடாசலபதி மாளிகையில் நடைபெற்ற பொதுக்குழு கூட்டத்தில் அனைத்திந்திய அண்ணா திராவிட முன்னேற்றக் கழக இடைக்கால பொதுச் செயலாளராக எடப்பாடி கே.பழனிசாமி ஒருமனதாக தேர்ந்தெடுக்கப்பட்டார். 28 மார்ச் 2023 முதல், பொதுச் செயலாளர் தேர்தல் மூலம் எடப்பாடி கே. பழனிசாமி (இ.பி.எஸ்.) கட்சியின் பொதுச் செயலாளராகத் தேர்ந்தெடுக்கப்பட்டு தலைமை வகித்து வருகிறார். 20 ஏப்ரல் 2023 அன்று, இந்திய தலைமை தேர்தல் ஆணையம் அதிமுக பொதுச்செயலாளராக எடப்பாடி பழனிசாமியை அங்கீகரித்தது.
வெளியிணைப்புகள்
பகுப்பு:1954 பிறப்புகள் பகுப்பு:வாழும் நபர்கள் பகுப்பு:தமிழக அரசியல்வாதிகள் பகுப்பு:தமிழக முன்னாள் அமைச்சர்கள் பகுப்பு:சேலம் மாவட்ட நபர்கள் பகுப்பு:தமிழ்நாட்டு முதலமைச்சர்கள் பகுப்பு:12வது மக்களவை உறுப்பினர்கள் பகுப்பு:21-ஆம் நூற்றாண்டு இந்திய அரசியல்வாதிகள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:14 ஆவது தமிழ்நாடு சட்டமன்ற உறுப்பினர்கள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:தமிழ்நாட்டைச் சேர்ந்த மக்களவை உறுப்பினர்கள்
அமரம் மாரியம்மன் காசி விஸ்வநாதர் கோயில்
அமரம் மாரியம்மன் காசி விஸ்வநாதர் கோயில் தமிழ்நாட்டில் சேலம் மாவட்டம், அமரம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் மாரியம்மன் காசி விஸ்வநாதர் சன்னதியும், காசி விஸ்வநாதர் உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. [[தை மாதம்]] முக்கிய திருவிழா நடைபெறுகிறது.
மேற்கோள்கள்
பகுப்பு:சேலம் மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வானளவையியல்
வானளவையியல் (Astrometry) என்பது  விண்மீன் மற்றும் வானியல்சார் பொருளின் நிலை மற்றும் இயக்கங்களை துல்லியமான அளவீடும் வானியலின் ஒரு கிளை ஆகும். வானளவையியல் மூலம் பெறப்பட்ட தகவல்கள் வானியல்சார் பொருள்களின், இயங்குவியல், சூரியக் குடும்பத்தின் தோற்றம் மற்றும் நமது விண்மீன் பேரடையான பால் வழியின் தோற்றம் பற்றிய தகவல்களை வழங்குகிறது.
வெளியிணைப்புகள்
பகுப்பு:வானியல் பகுப்பு:சோதிடம் பகுப்பு:வானியல் துணைப் பிரிவுகள்
பச்சமாமா
பச்சமாமா (Pachamama) அந்தீசு மலைத்தொடரில் வசிக்கும் பூர்வ குடிகளால் வணங்கப்படும் ஒரு தெய்வமாகும். அவர்களிடையே இவள் "பூமித்தாய் " எனவும் "கருவுறுதலுக்கான" தெய்வமாகவும் வணங்கப்படுகிறாள். மேலும் இவள் நடவு மற்றும் அறுவடைக்கும் தலைமை தாங்குகிறாள். மலைகளை உள்ளடக்கி, நிலநடுக்கங்களை ஏற்படுத்துகிறாள். எப்போதும் இருக்கும் மற்றும் சுதந்திரமான தெய்வம். இவள் இந்த பூமியில் வாழ்க்கையை நிலைநிறுத்துவதற்கான சொந்த படைப்பு சக்தியைக் கொண்டவள். இவளது ஆலயங்கள் புனிதமான பாறைகள் அல்லது பழம்பெரும் மரங்களின் அமைந்திருக்கும். மேலும், உருளைக்கிழங்கு அல்லது கோகோ இலைகளை அறுவடை செய்யும் பெண்ணாகக் கருதப்படுகிறாள். அண்டவியல் கொள்கைகளான நீர், பூமி, சூரியன் மற்றும் சந்திரன் ஆகியவற்றின் முதன்மையான தோற்றம் என்றும் கருதுகின்றனர். பூசாரிகள் இலாமாக்கள், "குய்" ( கினி எலி ), குழந்தைகள் (கபகோச்சா சடங்கு) மற்றும் விரிவான, சிறிய, எரிக்கப்பட்ட ஆடைகள் ஆகியவற்றை கெச்சுவா மக்கள் இவளுக்கு பலியிடுகிறார்கள். பச்சமாமா இன்டி என்ற சூரியக் கடவுளின் தாயாகவும், மாமா கில்லா சந்திர தெய்வமாகவும் வணங்கப்படுகிறாது. மாமா கில்லா இந்தியின் மனைவி என்று கூறப்படுகிறது.
அமெரிக்காவின் எசுப்பானிய குடியேற்றத்துவத்திற்குப் பிறகு, அவர்கள் பிராந்தியத்தின் பூர்வீக மக்களை கத்தோலிக்க திருச்சபையினராக மாற்றினர். மத ஒத்திசைவு காரணமாக, மரியாளின் உருவம் பல பழங்குடியினருக்கு பச்சமாமாவுடன் தொடர்புடையது.
ஆண்டியன் கலாச்சாரங்கள் நவீன நாடுகளை உருவாக்கியதால், பச்சமாமாவின் உருவம் இன்னும் கருணை உள்ளதாகவும், அவளது பரிசுகளுடன் தாராளமாகவும், இயற்கைக்கான பூமித்தாயாகவும் நம்பப்படுகிறது. 21 ஆம் நூற்றாண்டில், தென் அமெரிக்காவில் உள்ள பல பழங்குடி மக்கள் இந்த பழங்கால நம்பிக்கைகளில் சுற்றுச்சூழல் கவலைகளை அடிப்படையாகக் கொண்டுள்ளனர். மக்கள் இயற்கையிலிருந்து அதிகமாக எடுத்துக் கொள்ளும்போது பிரச்சினைகள் எழுகின்றன. ஏனெனில் அவர்கள் பச்சமாமாவிலிருந்து அதிகமாக எடுத்துக்கொள்கிறார்கள். thumb| [[அர்கெந்தீனாவிலுள்ள பச்சமாமா அருங்காட்சியகம்]] பச்சமாமாவும் இவரது மகன்,கணவர் ஆகியோர், இந்தி, தவண்டின்சுயு எனப்படும் பகுதியில் கருணையுள்ள தெய்வங்களாக வணங்கப்படுகிறார்கள். தவண்டின்சுயு என்பது முன்னாள் இன்கா பேரரசின் பெயராகும். மேலும் இப்பகுதி இன்றைய பொலிவியா, எக்குவடோர், சிலி, பெரு மற்றும் வடக்கு அர்கெந்தீனாவிலுள்ள ஆண்டியன் மலைகள் வழியாக நீண்டுள்ளது. கூட்டங்கள் மற்றும் விழாக்களுக்கு முன்பு மக்கள் பொதுவாக பச்சமாமாவைக் கௌரவிப்பதற்காக ஒரு சிற்றுண்டியைக் கொடுப்பார்கள். சில பிராந்தியங்களில், மக்கள் தினசரி அடிப்படையில் சல்லா எனப்படும் ஒரு சிறப்பு சடங்கைச் செய்கிறார்கள். அம்மனுக்கு சிறிதளவு புளித்த மதுவை தரையில் கொட்டிவிட்டு, மீதியை குடிப்பார்கள்.
அரசியல் பயன்பாடு
பெருவியன் தேசியக் கதையில் பச்சமாமா மீதான நம்பிக்கை முக்கியமாக இடம்பெற்றுள்ளது. முன்னாள் அதிபர் அலெஜான்ட்ரோ டோலிடோ 28 ஜூலை 2001 அன்று மச்சு பிச்சுவில் ஒரு அடையாள தொடக்க விழாவை நடத்தினார். விழாவில் கெச்சுவா மத பெரியவர் பச்சமாமாவுக்கு பிரசாதம் வழங்கினார். சில ஆண்டியன் அறிவுஜீவிகள் பச்சமாமாவை தன்னியக்கத்திற்கு உதாரணமாகக் குறிப்பிடுகின்றனர்.
வெளி இணைப்புகள்
பகுப்பு:தொன்மவியல்
பாத்சாகி மசூதி
பாத்சாகி மசூதி ( பஞ்சாபி மற்றும் ) அல்லது "இம்பீரியல் மசூதி" என்பது பாகிஸ்தான் மாகாணமான பஞ்சாபின் தலைநகரான லாகூரில் உள்ள முகலாயர்களின் காலத்திய மசூதி ஆகும். இந்த மசூதி லாகூர் கோட்டைக்கு மேற்கே வால்ட் சிட்டி ஆஃப் லாகூரின் புறநகரில் அமைந்துள்ளது, இது லாகூரின் மிகச் சிறந்த அடையாளங்களில் ஒன்றாக கருதப்படுகிறது.
பாத்சாகி மசூதி, பேரரசர் அவுரங்கசீப்  அவர்களால் 1671 ஆம் ஆண்டில் தொடங்கப்பட்டு,  1673 வரை இரண்டு ஆண்டுகள் நீடித்த கட்டமைப்பால், கட்டப்பட்டது. இந்த மசூதி முகலாய கட்டிடக்கலைக்கு ஒரு முக்கிய எடுத்துக்காட்டாக உள்ளது. இதன் வெளிப்புறம் சிவப்பு பளிங்கு மணற்கற்களால்  செதுக்கப்பட்ட பொறிப்புடன் அலங்கரிக்கப்பட்டுள்ளது. இது முகலாய காலத்தின் மிகப்பெரிய மசூதியாக உள்ளது, இது பாகிஸ்தானில் இரண்டாவது பெரிய மசூதியாகும். முகலாய சாம்ராஜ்யத்தின் வீழ்ச்சிக்குப் பிறகு, இந்த மசூதி சீக்கிய சாம்ராஜ்யம் மற்றும் பிரிட்டிஷ் சாம்ராஜ்யத்தால் ஒரு கேரிசனாக பயன்படுத்தப்பட்டது. தற்போது இது பாகிஸ்தானின் மிகச் சிறப்பு வாய்ந்த காண வேண்டிய இடங்களில்  ஒன்றாக உள்ளது.
இருப்பிடம்
இந்த மசூதி பாகிஸ்தானின் லாகூர் வால்ட் நகரத்தை ஒட்டியுள்ளது. மசூதிக்கான நுழைவாயில் செவ்வக வடிவிலான ஹசூரி பாக்கின் மேற்கு திசையில் அமைந்துள்ளது. மேலும் ஹசூரி பாக்கின் கிழக்குப் பகுதியில் அமைந்துள்ள லாகூர் கோட்டையின் புகழ்பெற்ற ஆலம்கிரி வாயிலை எதிர்கொள்கிறது. லாகூரின் முதன்மையான பதின்மூன்று வாயில்களில் ஒன்றான ரோஷ்னாய் வாயிலுக்கு அடுத்தபடியாக இந்த மசூதி அமைந்துள்ளது. ரோஷ்னாய் வாயில், ஹசூரி பாக்கின் தெற்குப் பகுதியில் அமைந்துள்ளது.
மசூதியின் நுழைவாயிலுக்கு அருகில் பாக்கிஸ்தான் இயக்கத்தின் நிறுவனரும், பாக்கிஸ்தானில் பரவலாக மதிக்கப்படும் ஒரு கவிஞருமான முகம்மது இக்பாலின் கல்லறை அமைந்துள்ளது. பாகிஸ்தான் இயக்கம், பிரித்தானிய இந்தியாவின் முஸ்லிம்களுக்கான தாயகமாக பாகிஸ்தானை உருவாக்க வழிவகுத்தது. மசூதியின் நுழைவாயிலுக்கு அருகில் அமைந்துள்ள சர் சிக்கந்தர் ஹயாத்கானின் கல்லறை உள்ளது. இவர், மசூதியைப் பாதுகாப்பதிலும், மீட்டெடுப்பதிலும் முக்கிய பங்கு வகித்த பெருமைக்குரியவர் ஆவார்.
பின்னணி
ஆறாவது முகலாய பேரரசர் ஔரங்கசீப் தனது புதிய அரசின் மசூதிக்கான தளமாக லாகூரைத் தேர்ந்தெடுத்தார். முந்தைய பேரரசர்களைப் போலல்லாமல்,  ஔரங்கசீப் கலை மற்றும் கட்டிடக்கலைக்கு ஒரு பெரிய புரவலராக இருக்கவில்லை. அதற்கு பதிலாக அவரது ஆட்சியின் போது, முகலாய சாம்ராஜ்யத்திற்கு 3 மில்லியன் சதுர கிலோமீட்டருக்கு மேல் சேர்த்த பல்வேறு இராணுவ வெற்றிகளில் கவனம் செலுத்தினார்.
மராட்டிய மன்னர் சத்ரபதி சிவாஜிக்கு எதிரான இராணுவ பிரச்சாரங்களை நினைவுகூரும் வகையில் இந்த மசூதி கட்டப்பட்டது. இருப்பினும் மசூதி கட்டுமானம் முகலாய கருவூலத்தை தீர்த்து, முகலாய அரசை பலவீனப்படுத்தியது. மசூதியின் முக்கியத்துவத்தின் அடையாளமாக, இது லாகூர் கோட்டையின் ஆலம்கிரி வாயிலிலிருந்து நேரடியாகக் கட்டப்பட்டது. இது மசூதியைக் கட்டும் போது ஔரங்கசீப்பால் ஒரே நேரத்தில் கட்டப்பட்டது. <sup class="noprint Inline-Template Template-Fact" data-ve-ignore="true">[ <span title="This claim needs references to reliable sources. (November 2018)">மேற்கோள் தேவை  ]
வெளி இணைப்புகள்
பகுப்பு:முகலாயக் கட்டிடக்கலை பகுப்பு:பள்ளிவாசல்கள்
தேவகி கிருஷ்ணன்
மலாயா சுதந்திரம் பெறுவதற்கு முன்னர் பிரித்தானிய மலாயா ஆட்சியில் நடைபெற்ற நகராட்சித் தேர்தலில் போட்டியிட்டு வெற்றி பெற்ற முதல் இந்தியப் பெண்மணி எனும் பெருமையும் இவரைச் சேர்கிறது. இவர் தற்போது மலேசிய இந்திய காங்கிரசு (Malaysian Indian Congress) கட்சியின் வாழ்நாள் உறுப்பினராக உள்ளார்.
வாழ்க்கை வரலாறு
கோலாலம்பூரில் உள்ள செயின்ட் மேரிஸ் பள்ளியில் (St. Mary's School, Kuala Lumpur) கல்வி பயின்றார். பட்டம் பெற்றதும் பள்ளி ஆசிரியரானார். 1949-இல், அவர் சிலாங்கூர் இந்திய சங்கத்தின் (Selangor Indian Association) தீவிர உறுப்பினரானார். அந்தச் சங்கத்தின் பொழுதுபோக்கு மற்றும் சமூகக் குழுவின் தலைவராகப் பணியாற்றினார்.
மலாயா விடுதலை கட்சி
1951 டிசம்பரில், கோலாலம்பூர் நகராட்சி தேர்தலில் போட்டியிட தேவகி தேர்வு செய்யப்பட்டார். மலாயா விடுதலை கட்சி (Independence Malaya Party) (IMP) உறுப்பினராக, மறைந்த ஓன் சாபார் (Dato' Onn Jaafar) அவர்களால் அணுகப்பட்டார். 1952-ஆம் ஆண்டு நகராட்சித் தேர்தலில் வெற்றி பெற்றார்.
இதன் மூலம் நாட்டின் பொதுச் சேவைக்கு தேர்ந்தெடுக்கப்பட்ட முதல் பெண் எனும் பெருமையைப் பெற்றார். 1955-இல், கோலாலம்பூர் பங்சார் நகராட்சி மன்றத் தேர்தலில் (Bangsar Municipal Council) போட்டியிட்டு இரண்டாவது முறையாகவும் வெற்றி பெற்றார்.
மலேசிய இந்திய காங்கிரசு
பங்சார் தேர்தலுக்குப் பிறகு, தேவகி கிருஷ்ணன் மலேசிய இந்திய காங்கிரசு (Malayan Indian Congress) உறுப்பினரானார். அப்போது ம.இ.கா ஒரு சமூக மற்றும் நலன்புரி சங்கமாய் இருந்தது. 1959-ஆம் ஆண்டு சிலாங்கூர் மாநிலப் பொதுத் தேர்தலில் (1959 Selangor State Election) அவர் கோலாலம்பூர், செந்தூல் தொகுதியில் (Kuala Lumpur Sentul Constituency) பாரிசான் நேசனல் கூட்டணியின் கீழ் போட்டியிட்டார். ஆனால் தோல்வி அடைந்தார்.
சிலாங்கூர் ம.இ.கா மாநிலக் கிளை
1975-ஆம் ஆண்டில், ம.இ.கா மகளிர் பிரிவின் செயலாளராகவும், 1984-ஆம் ஆண்டில் துணைத் தலைவராகவும் நியமிக்கப்பட்டார். அவர் 10 ஆண்டுகள் அந்தப் பதவியில் இருந்தார்.
1980-ஆம் ஆண்டுகளில் இவர் ம.இ.கா சிலாங்கூர் மாநிலக் கிளையின் துணைத் தலைவராகவும் பணியாற்றினார். தற்போது மலேசிய இந்திய காங்கிரசு சையத் புத்ரா கிளையின் (MIC Syed Putra Branch) தலைவராகப் பணியாற்றுகிறார். ஆகஸ்டு 2021-இல், இவர் மலேசிய இந்திய காங்கிரசு கட்சியின் நீண்டகால உறுப்பினர் என பெருமை செய்யப்பட்டார்.
குடும்ப வாழ்க்கை
மூத்த பேரன் டத்தோ ரமணன் ராமகிருஷ்ணன் (Datuk Ramanan Ramakrishnan) அரசியலில் ஈடுபட்டுள்ளார். இவர் மலேசிய இந்திய காங்கிரசு கட்சியின் முன்னாள் பொருளாளர்; தற்போது சுங்கை பூலோ நாடாளுமன்ற உறுப்பினராக (Member of Parliament for Sungai Buloh) உள்ளார்.
வெளி இணைப்புகள்
பகுப்பு:1923 பிறப்புகள் பகுப்பு:மலேசிய நபர்கள் பகுப்பு:மலேசிய இந்தியர்கள் பகுப்பு:மலேசிய அரசியல்வாதிகள் பகுப்பு:மலேசியத் தமிழ் அரசியல்வாதிகள் பகுப்பு:மலேசியாவில் அரசியல்
கோராபாக்ரசு
கோராபாக்ரசு (Horabagrus) என்ற கெளிறு மீன் கோராபாகிரிடேகுடும்பத்தில் உள்ள பேரினமாகும். இது இந்தியாவின் ஆறுகள் மேற்குத் தொடர்ச்சி மலையில் கர்நாடக, கேரளப் பகுதிகளில் பாயும் ஆறுகளில் மட்டுமே காணக்கூடியது. ''கோ. பிராக்கிசோமா'' முக்கியமான உணவு மீனாகும், இந்த பேரினத்தின் சிற்றினங்கள் நீர்வாழ் மீன்காட்சி வர்த்தகத்தில் காணலாம்.
வகைபிரித்தல்
கோராபாக்ரசு பேரினம் பகாரிடே குடும்பத்தின்கீழ் வகைப்படுத்தப்பட்ட போதிலும் இதில் கருத்து வேறுபாடுகளும் இருக்கின்றன. இந்திய விலங்கியல் நிபுணர் சுந்தர் லால் கோராவின் பெயரிலேயே இந்த பேரினத்தின் பெயர் உள்ளது. பக்ரிடேயின் கீழ் பட்டியலிடப்பட்டிருந்தாலும், அனைத்து பூனை மீன் சிற்றினத்தில் வகைப்பாட்டில் கோரபக்ரசு பகாரிடே துணைக் குடும்பங்களின் கீழ் பட்டியலிடப்படவில்லை. நெல்சனின் (2006), கூற்றுப்படி இந்த வகை தற்காலிகமாக சில்பெய்டே குடும்பத்தில் வைக்கப்பட்டுள்ளது. இங்கு சில நேரங்களில் தனிக்துணைக் குடும்பமாக அங்கீகரிக்கப்படுகிறது. டி பின்னாவினால் (1998), இந்த பேரினமானது, பங்காசிடேவின் சகோதர இனமாக வகைப்படுத்தப்பட்டது. இது தனிக் குடும்பமாக கோராபக்ரிடே என வகைப்படுத்தப்பட்டது. 2007ல் ஆய்வறிக்கையின் படி, இது எந்த ஓரு பூனை மீன் குடும்பத்தின் கீழும் கோராபக்ரசு வகைப்படுத்தப்படவில்லை. 2016ல், வாங் மற்றும் பலர் கோராபக்ரிடே குடும்பத்தில் இந்த இனத்தை வைத்தார்.
சிற்றினங்கள்
இந்த இனத்தில் தற்போது 2 அங்கீகரிக்கப்பட்ட சிற்றினங்கள் உள்ளன:
thumb| வரைபடம் 2013ல் மூன்றாவது இனமாக, கோராபக்ரசு மெலனோசோமா விவரிக்கப்பட்டது. ஆனால் மீனியலாளர்கள் ''கோ. பிராக்கிசோமாவிலிருந்து'' பிரிக்கமுடியாததாகக் கருதினர்.
மீன்காட்சியகங்களில்
thumb| மீன்காட்சியகங்களில், கோராபாக்ரசு பூனை மீன் கோ பிராக்கிசோமா என்பது மீன் காட்சி வணிகத்தில் பொதுவான மீனாகும். ''கோ. நிக்ரிகொல்லாரிசு'' மிகவும் அரிதாகவே காணப்படுகிறது. இந்த இரண்டு இனங்களின் பராமரிப்பு ஒரே மாதிரியானவை. இந்த மீன்கள் நீர் நிலைகளின் தன்மைக்கேற்ப மாறிக்கொள்பவை. மேலும் உணவளிக்க எளிதானவை. இருப்பினும், இந்த மீன்களுக்கு மறைவிடங்களாகத் தாவரங்கள் அல்லது அலங்காரங்கள் தேவைப்படுகின்றன. இந்த மீன்கள் பகலில் ஒப்பீட்டளவில் மறைந்தே இருக்கும்.
மேற்கோள்கள்
பகுப்பு:மீன் பேரினங்கள்
சம் சுயி போ மாவட்டம்
சம் சுயி போ மாவட்டம் (Sham Shui Po District) ஹொங்கொங்கின் அரசியல் நிலப்பரப்புக்குள் உள்ள பதினெட்டு (18) மாவட்டங்களில் ஒன்றாகும். இது கவுலூன் நிலப்பரப்பில், கவுலூன் கிழக்கில் அமைந்துள்ள ஒரு மாவட்டம் ஆகும். ஹொங்கொங்கிலேயே வசதிக் குறைவானோரைக் கொண்ட மாவட்டம் இதுவாகும். அத்துடன் நான்காவது ஆகக்குறைந்த கல்வியறிவை கொண்டோர் வாழும் மாவாட்டம் இதுவாகும். ஆகக்குறைந்த வருமானத்தை ஈட்டுவோரோ இம்மாவட்டத்தில் அதிகமானோர் ஆகும். இடைப்பட்ட வருமானத்தைப் பெருவோரும் உள்ளனர். மிகுந்தக் கடினமான கூலித்தொழில் தொழில் நிலைகளை அதிகம் கொண்டோர் இம்மாவட்டத்தில் உள்ளனர். அத்துடன் ஹொங்கொங் நிலப்பரப்பு விரிவாக்கத் திட்டத்தின் கீழ் மறைந்துப் போன கல்லுடைப்பான் தீவு இந்த மாவட்டத்தில் நிலப்பரப்பில் தற்போது கவுலூன் தீபகற்ப நிலப்பரப்புடன் இணைந்து இந்த மாவட்டத்தின் நில எல்லைக்குள் அமைந்துள்ளது என்பதும் குறிப்பிடத்தக்கது.
இந்தியர், பாக்கிசுதானியர், இலங்கையர், வங்காளி இனத்தவர் போன்றோர் கூலித் தொழிலாளர்களாக இந்த மாவட்டத்திலேயே வசிக்கின்றனர். இவரகள் அதிகமானோர் சம் சுயி போ நகரில் ஹொங்கொங் குப்பை சந்தையில் வேலை செய்பவர்களாகவே உள்ளனர். இந்திய மற்றும் இலங்கை தமிழர்களும் அதிகமானோர் இங்கு தான் வேலை செய்கின்றனர்.
பிரதான நகரங்கள்
இம்மாவட்டத்தின் நிர்வாகத்தின் கீழுள்ள பிரதான நகரங்கள்:
சிறப்புகள்
இந்த மாவட்டத்தில் அப்லியூ வீதி (Apliu Street) ஹொங்கொங்கில் மிகவும் பிரசித்திப்பெற்ற இடமாகும். இலத்திரனியல் பொருற்கள், இலத்திரன் பொருற்களின் உதிரிப்பாகங்கள் புதிய மற்றும் பழைய பொருற்கள் கிடைக்கும் இடம் இந்த மாவட்டம் ஆகும்.
அத்துடன் தங்கக் கணினி மையம் (Golden Computer Center) எனும் கணினி மட்டுமே விற்பனை செய்யும் மிகப் பெரிய அங்காடி இந்த மாவட்டத்தில் தான் உள்ளது. இந்த அங்காடி கட்டடம் ஹொங்கொங்கில் மிகவும் பிரசித்திப்பெற்றக் கட்டடமாகும்.
இந்த மாவட்டம் 1950 மற்றும் 1960 களில் மக்கள் தொகை அதிகம் கொண்ட மாவட்டமாகும். ஹொங்கொங்கின் வளர்ச்சியின் காரணமாக படித்தோர் மற்றும் வசதிபடைத்தோர் இந்த மாவட்டத்தின் இருந்து தற்கால வசதிகளுடன் கூடிய குடியிருப்பு தொகுதிகளுக்கு போகின்றனர்.
இம்மாவட்டத்தின் வீட்டுக் குடியிருப்புத் தொகுதிகள் அதிகமானவை 100 - 50 ஆண்டுகள் பழமையானவைகளாகும். அவை 8 மற்றும் 9 மாடிகளை கொண்ட வீடுகளே அதிகம். கிட்டத்தட்ட 90 க்கும் அதிகமானவை பழங்கால வீட்டுத் தொகுதிகளாகும். அவற்றில் அநேகமானவற்றில் மின்தூக்கிகள் இல்லை. ஓரளவு வசதியிடையோர் அல்லது படித்தோர் வேறு இடங்களுக்கு நகர்ந்து விடுவதாலும், குறிப்பிட்ட எண்ணிக்கையிலான வீடுகள் தென்னாசிய நாட்டவர்களின் வாடகை வீடுகளாகியுள்ளன.
இருப்பினும் புதிதாக கட்டபடும் வீட்டுத் தொகுதிகள், ஹொங்கொங்கில் ஏனைய இடங்களில் கட்டுவதைப் போன்றே எழுல்மிகு வசதியான வீட்டுத் தொகுதிகளாக எழுப்பப்பட்டு வருகின்றன.
போக்குவரத்து
இந்த மாவட்டத்தில் நான்கு தொடருந்த சேவை பாதைகள் ஓடுகின்றன.
நூற்றுக்கணக்கான பேருந்து சேவைகள் இந்த மாவட்டத்தின் ஊடாக ஓடுகிறது. பல பேருந்து நிறுத்தகங்களும் உள்ளன. அதேப்போன்றே சிற்றுந்து சேவைகளும் சிற்றுந்து நிறுத்தகங்களும் பல உள்ளன.
வெளியிணைப்புகள்
பகுப்பு:ஹொங்கொங் மாவட்டங்கள் பகுப்பு:சம் சுயி போ மாவட்டம் பகுப்பு:கவுலூன்
புதுக்கோட்டை சட்டமன்றம்
புதுக்கோட்டை சட்டமன்றம் (Pudukkottai Legislative Council) என்பது 1924 முதல் 1948 வரை புதுக்கோட்டை சமஸ்தானத்தில் செயல்பட்ட ஒரு சட்டமன்றம் ஆகும். இந்த சட்டமன்றமானது 50 உறுப்பினர்களைக் கொண்டதாக இருந்தது. இதில் 15 பேர் நியமன உறுப்பினர்கள். சட்டமன்றமானது மாநிலத்தின் முக்கியத்துவம் வாய்ந்த பிரச்சினைகள் பற்றி விவாதித்ததோடு, அவை குறித்து தீர்மானங்களை நிறைவேற்றியது. 1948 ஆம் ஆண்டு சட்டமன்றம் கலைக்கப்பட்டு, இந்திய ஒன்றியத்துடன் சமஸ்தானம் இணைக்கப்பட்டு, திருச்சிராப்பள்ளி மாவட்டத்தின் ஒரு பகுதியாக ஆக்கப்பட்டது.
தோற்றம் மற்றும் வரலாறு
1850 ஆம் ஆண்டு வரை, புதுக்கோட்டை அரசால் இயற்றப்பட்ட சட்டங்களும் அரச பிரகடனங்களுமே நடைமுறையில் இருந்தன, பிரித்தானிய இந்திய சட்டங்கள் பயன்பாட்டில் இருக்கவில்லை. 1850 முதல், பிரித்தானிய இந்திய சட்டங்கள் அறிமுகப்படுத்தப்பட்டன. 1859 ஆம் ஆண்டில் உரிமையியல் சட்டங்களும், 1868 இல் இந்திய தண்டனைச் சட்டங்கள் போன்றவை  அறிமுகப்படுத்தப்பட்டன. 1876 ஆம் ஆண்டு பதிவு சட்டங்கள் இயற்றப்பட்டன, அதே ஆண்டில் காவல்துறைப் படை ஒன்று உருவாக்கப்பட்டது.
1904 ஆம் ஆண்டு வரை, திவானால் மசோதாக்கள் தயாரிக்கப்பட்டு அவை, உதவி திவான், உரிமையியல் நீதிபதி, மேல்முறையீட்டு நீதிபதிகள் மற்றும் துறைத் தலைவர்கள் ஆகியோரின் கருத்துருக்கு அனுப்பட்டன. மசோதாக்கள் மன்னரின் ஒப்புதலுக்குப் பிறகு சட்டங்களாக மாறின. 1904 ஆம் ஆண்டில், சட்ட வரைவுப் பணிகள் சட்டக் குழுவிடம் ஒப்படைக்கப்பட்டன. 1915 ஆம் ஆண்டு தனது வெள்ளி விழாவில், மார்த்தாண்ட பைரவ தொண்டைமான் அரசு வழக்கறிஞர், பிரதிநிதிகள் குழுவைச் சேர்ந்த இரண்டு உறுப்பினர்கள் மற்றும் அரசரால் நியமிக்கப்பட்ட இரண்டு பேர் ஆகியோரைக் கொண்ட ஒரு ஆலோசனைக் குழுவை உருவாக்கினார். குழுவானாது முற்றிலும் இயல்பான ஆலோசனைகளையே வழங்கியது வேறுவகையான ஆலோசனைகளை அளிக்கவில்லை.
1902 இல் புதுக்கோட்டையின் முதல் சட்டமன்றமானது அதற்காக நியமிக்கப்பட்ட அதன் முதல் பிரதிநிதிகளைக் கொண்டு உருவாக்கப்பட்டது. இதற்காக புதுக்கோட்டை அரசு நிர்வாகத்தின் பல்வேறு துறைகளில் இருந்து 30 உறுப்பினர்கள் வரை நியமனம் செய்யப்பட்டனர். இந்த சட்டமன்றமானது முந்தைய ஆண்டில் இயற்றப்பட்ட பல்வேறு சட்டங்களையும் நடவடிக்கைகளையும் விவாதித்தது, அதன்படி திட்டங்களை வகுத்தது. ஒவ்வொரு உறுப்பினருக்குமான பதவிக்காலமானது ஓர் ஆண்டாக இருந்தது, பின்னர் அது மூன்று ஆண்டுகளாக அதிகரிக்கப்பட்டது. 1907 இல், சட்டமன்றத்தின் 30 உறுப்பினர்களில் 18 உறுப்பினர்களுக்கு தேர்தல்கள் அறிமுகப்படுத்தப்பட்டன. இது 1913 இல் 13 ஆக குறைக்கப்பட்டது ஆனால் இதை புதுக்கோட்டை அரசர் 1916 இல் 25 ஆக அதிகரித்ததார்.
1924 ஆம் ஆண்டில் புதுக்கோட்டைச் சட்டமன்றம் அமைக்கப்பட்டது. அதன் முதல் அமர்வானது 1924 செப்டம்பர் 29 அன்று திவான் ரகுநாத பல்லவராயரால், சென்னை மாகாண சுதேச ஆட்சிப்பகுதி முகமையின் பிரித்தானிய முகவரான  சி. டபிள்யூ. ஈ. கோட்டன் முன்னிலையில் துவக்கப்பட்டது. பிரதிநிதிகள் சபை மற்றும் ஆலோசனைக் குழுவின் செயல்பாடுகளை சட்டமன்றம் ஏற்றுக்கொண்டது. சட்டமன்றத்தில் 50 உறுப்பினர்கள் இருந்தனர், அவர்களில் 35 பேர் மக்களால் தேர்ந்தெடுக்கப்பட்டனர், மற்றவர்கள் அரசரால் நியமிக்கப்பட்டனர். சட்டமன்றத்தில் 1927இல் பெண்கள் மற்றும் தலித்துகளுக்கு இட ஒதுக்கீடு அறிமுகப்படுத்தப்பட்டது.
தலைவர்
சட்டமன்றக் கூட்டங்களுக்கு திவான் அல்லது உதவி திவான் தலைமை தாங்கினர். இருவரும் இல்லாத சமயத்தில் திவானால் நியமிக்கப்பட்ட துணைத் தலைவரின் தலைமையின்கீழ் கூட்டம் நடைபெற்றது.
தொகுதிகள்
1924 ஆம் ஆண்டின் புதுக்கோட்டைச் சட்டமன்றத் தீர்மானத்தின் படி, "புதுக்கோட்டைச் சட்டமன்ற உறுப்பினர்களின் எண்ணிக்கையானது நாற்பதுக்கு குறையாததாகவும், அறுபதை தாண்டாததாகவும் இருக்கவேண்டும். அதில் எழுபது விழுக்காடு உறுப்பினர்கள் தேர்ந்தெடுக்கப்பட்டவர்களாகவும் மீதமுள்ளவர்கள் நியமன உறுப்பினர்களாக இருப்பர்."
வாக்காளர்கள்
புதுக்கோட்டை சட்டமன்றத் தேர்தலில் வாக்களிக்கும் நபர் 21 வயது நிறைந்தவராக இருக்க வேண்டும் மற்றும் இந்திய குற்றவியல் பிரிவு IX ஏ வின்கீழ் குற்றவாளியாக இருக்கக்கூடாது. தேர்தல் துஷ்பிரயோக குற்றம் சாட்டப்பட்டவர்கள் அடுத்த ஐந்து ஆண்டுகளுக்கு வாக்களிக்க இயலாது. வாக்காளர்கள் சமஸ்தானத்தைச் சேர்ந்தவர்களாகவும், முந்தைய ஆண்டில் குறைந்தபட்சம் 100 நாட்கள் இங்கு வசித்தவர்களாக இருக்க வேண்டும். வாக்காளர் பின்வரும் வருமான அளவுகோலைக் கொண்டவராக இருக்க வேண்டியது அவசியம்:
எந்தவொரு இந்திய அல்லது பிரித்தானிய பல்கலைக் கழகத்தில் படித்து பட்டம் பெற்ற பட்டதாரிகள்.
மேற்கோள்கள்
பகுப்பு:புதுக்கோட்டை சமஸ்தானம்
மேலமுடிமன் வடக்குவாச் செல்வியம்மன் கோயில்
மேலமுடிமன் வடக்குவாச் செல்வியம்மன் கோயில் தமிழ்நாட்டில் தூத்துக்குடி மாவட்டம், மேலமுடிமன் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
தென் மண்டல ஆராய்ச்சி மையம் (மன்னவனூர்)
தென் மண்டல ஆராய்ச்சி மையம் (Southern Regional Research Centre ) என்பது மத்திய செம்மறி மற்றும் கம்பளி ஆராய்ச்சி நிறுவனத்தின் மண்டல நிறுவனமாகும். இது புது தில்லி, இந்திய வேளாண் ஆராய்ச்சிக் குழுமத்தின் முதன்மை நிறுவனமாகும்.
வரலாறு
தென் மண்டல ஆராய்ச்சி நிறுவனம் இந்தியாவின், தமிழ்நாட்டில் கொடைக்கானல் அருகிலுள்ள மன்னவனூரில் 16 நவம்பர் 1965-ல் நிறுவப்பட்டது. இந்த மையம் 1965ஆம் ஆண்டு முன்னாள் விவசாய அமைச்சர் சி. சுப்பிரமணியத்தால் உருவாக்கப்பட்டது. இது கொடைக்கானலிலிருந்து 30 கி. மீ. தொலைவில் அமைந்துள்ளது. இந்த நிறுவனம் தமிழ்நாடு மற்றும் கேரளா ஆகிய இரு மாநிலங்களுக்கும் இந்திய வேளாண் ஆராய்ச்சிக் குழுமத்தின் கீழ் செயல்படும் விலங்கு அறிவியல் ஆராய்ச்சி நிலையமாகும். இது மன்னவனூர் கிராமத்தில் 1340 acre பரப்பில் 2000 m உயரத்தில் புல்வெளிகளுடன் அமைந்துள்ளது.
இது பழனி மலையில் உயரமான புல்வெளிகளின் எஞ்சியிருக்கும் கடைசி பரந்த பகுதிகளுள் அமைந்துள்ளது. தைல மரம், வாட்டில் மற்றும் பிற தோட்டங்களால் சூழப்பட்டுள்ளது. புள்ளிமான், இந்தியக் காட்டெருது, செந்நாய், கடமான் உள்ளிட்ட பிற விலங்குகள் இந்த வளாகத்திற்கு வழக்கமான வரும் விலங்குகளாக உள்ளன. இங்கு இருக்கும் சிறிய ஏரியில் சாதாக் கெண்டை மீன், கண்ணாடி கெண்டை மீன் மற்றும் நீர்நாய்கள் உள்ளன.
ஆராய்ச்சி
இம்மையத்தில் மேற்கொள்ளப்படும் ஆய்வுகள்
ஆராய்ச்சி இலக்கு
இம்மையத்தில் அறிவியல் ஆராய்ச்சி இலக்குகள்:
வெளி இணைப்புகள்
பகுப்பு:தமிழ்நாட்டிலுள்ள ஆராய்ச்சி நிறுவனங்கள் பகுப்பு:இந்தியாவில் கால்நடை வளர்ப்பு பகுப்பு:திண்டுக்கல் மாவட்டம் பகுப்பு:தமிழ்நாட்டில் கால்நடை வளர்ப்பு பகுப்பு:இந்திய வேளாண்மை ஆய்வு நிலையங்கள்
காரைக்கால் மாவட்டம்
காரைக்கால் மாவட்டம் (Karaikal district) ஆனது புதுச்சேரி (முன்பு பாண்டிச்சேரி) ஒன்றியப் பிரதேசத்தில் உள்ள மாவட்டங்களில் ஒன்றாகும். புதுச்சேரி ஒன்றியப் பிரதேசத்தில் உள்ள நான்கு மாவட்டங்களில், இது பரப்பிலும், மக்கள் தொகையிலும் இரண்டாவது இடத்தில் அமைகிறது. காரைக்கால் என்ற சொல்லுக்கு "சுண்ணாம்பு கால்வாய்" "மீன் கால்வாய்" என பலரும் பொருள் கூறுவதால் இதன் பெயர் காரணம் சரிவர அறியப்படவில்லை. இம்மாவட்டம் 161 ச.கி.மீ. பரப்பளவு உடையது. காரைக்கால் மாவட்டமானது காரைக்கால், திருமலைராஜன்பட்டினம், திருநள்ளாறு, அம்பகரத்தூர், நெடுங்காடு, கோட்டுச்சேரி, நிரவி ஆகிய ஊர்களை உள்ளடக்கியது.
வரலாறு
1787 மற்றும் 1791-ஆம் ஆண்டுகளில், காரைக்கால் விவசாயிகள் பிரெஞ்சுக்காரர்கள் விதித்த கடும் நில வரிக்கு எதிராக போராட்டம் நடத்தினர். 1857-இல் இந்த கிளர்ச்சி பிரெஞ்சு குடியேற்றங்களில் ஒரு விளைவைக் கொடுத்தது. ஆனால் அது ஆட்சியாளர்களின் கவனத்தை ஈர்க்கவில்லை. ஏனெனில் சம்பவங்கள் குறைவாகவும் உள்ளூர் நிகழ்வாகவும் ஆட்சியாளர்களால் கருதப்படுகின்றன. பிரெஞ்சுக்காரர்களுக்கு எதிராகப் போராடுவதற்கு, மக்கள் சட்ட வழிகளைப் பயன்படுத்தினர். 1873-ஆம் ஆண்டில், ஒரு வழக்கறிஞர், பொன்னுதம்பி பிள்ளை, பாரிஸ் நீதிமன்றத்தை தனது காரணத்தை உறுதிப்படுத்தினார். பாண்டிச்சேரியில் உள்ள ஒரு பிரெஞ்சு மாஜிஸ்திரேட் நீதிமன்றத்தில், காலணிகளுடன் நடந்து சென்றதற்காக அபராதம் விதித்த வழக்கில் அவர் வெற்றி பெற்றார்.
விலங்கு நலன்
விலங்கு நலன் (ஆங்கிலம்: animal welfare) என்பது மனிதரல்லா விலங்குகளின் (non-human animals) நலவாழ்வு குறித்த செயற்பாடு ஆகும். விலங்கு நலனின் முறையான தரநிலைகள் சூழல்களுக்கிடையே வேறுபடுகின்றன. எனினும் இவை பெரும்பாலும் விலங்கு நலக் குழுக்கள், சட்டமன்ற உறுப்பினர்கள், கல்வியாளர்களால் போன்றோரால் விவாதிக்கப்படுகின்றன. விலங்கு நல அறிவியலானது விலங்குகளின் ஆயுட்காலம், நோய், நோயெதிர்ப்புத் தடுப்பு, நடத்தை, உடலியங்கியல், இனப்பெருக்கம் ஆகியவற்றை ஒரு அளவீடுகளாகப் பயன்படுத்தினாலும் இவற்றில் எது சிறந்த விலங்கு நலனைக் குறிக்கிறது என்பது இன்னும் விவாதத்தில் உள்ளது.
காரைக்கால் மாவட்டம்
வரலாறு
1927 மற்றும் 1930-ஆம் ஆண்டுகளில் மாணவர் ஆர்ப்பாட்டங்கள், பிரெஞ்சு நாட்டு ஆட்சி முடிவுக்கு வர உதவின. மகாத்மா காந்தி, ஜவஹர்லால் நேரு, பால் கங்காதர் திலக் போன்ற தலைவர்கள் பாண்டிச்சேரி மற்றும் அதன் பிற இடங்களுக்குச் சென்று கூட்டங்களில் உரையாற்றினர். 1934-ஆம் ஆண்டில், ஸ்வதந்திரம், ஒரு மாத, மூத்த சுதந்திர ஆர்வலரும், தொழிற்சங்கத் தலைவருமான வி. சுப்பையா அவர்களால் தொழிலாளர்கள் நலனுக்காகத் தொடங்கப்பட்டது. தொழிற்சங்க அமைதியின்மைக்கு உத்தரவாதம் அளித்த, பொலிஸ் கட்டுப்பாடு, காலனித்துவ அரசாங்கத்திற்கு எதிரான பொதுமக்கள் போராட்டத்தை மேலும் அதிகரித்தது. 1930-இன் பிற்பகுதியில், பாண்டிச்சேரி மற்றும் காரைக்காலில் மகாஜன சபாக்கள் என்று அழைக்கப்படும் அடிமட்ட அமைப்புகள் தொடங்கப்பட்டன. இந்த குழுக்கள், தொழிற்சங்கங்களுடன் இணைந்து ஒத்துழையாமை இயக்கத்தை ஏற்பாடு செய்தன. இரண்டாம் உலகப் போரின்போது, புதுச்சேரி ஆண்கள் மற்றும் பொருட்களுடன் பிரான்சு நாட்டை ஆதரித்தது. பிரெஞ்சு-இந்திய வீரர்களிடையே ஏற்பட்ட மரணங்கள் அந்த இடங்களில் அமைதியின்மையை ஏற்படுத்தின. இந்த அமைதியின்மையும், இந்திய பிரெஞ்சு அரசை வலுவிழக்கச் செய்தது.
விலங்கு நலன்
விலங்கு நலன் பற்றிய கருத்துக்கு இரண்டு வகையான பார்வைகள் அல்லது விமர்சனங்கள் முற்றிலும் எதிர் நிலைகளிலிருந்து வைக்கப்படுகின்றன. ஒன்று, வரலாற்றில் சில சிந்தனையாளர்கள் நினைத்தது போல், மனிதர்களுக்கு விலங்குகளிடம் எந்தவிதமான கடமைகளும் இல்லை என்ற கருத்து. மற்றொன்று விலங்குகள் உடமைகளாகப் பார்க்கப்படக்கூடாது என்றும் விலங்குகள் மனிதர்களால் பயன்படுத்தப்படுவதென்பது எந்நிலையிலும் ஏற்புடையது அன்று என்றும் கூறும் விலங்குரிமை நிலைப்பாட்டை அடிப்படையாகக் கொண்டது. அதன்படி, சீரிய விலங்கு நலன் என்ற கருத்து விலங்குகள் மனிதர்களால் சுரண்டப்படும் நிலை தொடரவும் அது மென்மேலும் அதிகரிக்கவும் வழி வகுக்கிறது என்று சில விலங்குரிமை ஆதரவாளர்கள் வாதிடுகின்றனர். இதன் காரணமாகவே பல அறிஞர்கள் விலங்கு நலன் என்ற கருத்தையும் விலங்குரிமை என்ற கருத்தையும் இருவேறு எதிர் நிலைகளாகக் கருதுகின்றனர். வேறு சிலர் விலங்கு நல ஆதாயங்கள் எதுவாயினும் அவற்றை விலங்குரிமைக்கான முன்னேற்றப் படிகளாகக் கருதுகின்றனர்.
காரைக்கால் மாவட்டம்
புவியமைப்பு
காரைக்கால் மாவட்டம் 160 சதுர கிலோமீட்டர் (62 சதுர மைல்) பரப்பளவைக் கொண்டுள்ளது.
விலங்கு நலன்
மனிதர்களிடத்திலும் கூட நனவின் (consciousness) வரையறையில் உள்ள தத்துவ சிக்கல்களுக்கு நடுவில் நவீன நரம்பியல் அறிவியலாளர்கள் மனிதரல்லா விலங்குகளிடம் நனவு என்பது உண்டு என்பதை ஒருமித்தமாக ஏற்கின்றனர். இருப்பினும், நனவு என்பது ஒரு மெய்யியல் கேள்வி என்றும் அது அறிவியல் ரீதியாக ஒருபோதும் தீர்க்கப்பட முடியாதது என்றும் சிலர் கருதுகின்றனர். குறிப்பிடத்தக்க வகையில் இந்தக் கேள்வியை அனுபவரீதியாகச் சோதிப்பதில் உள்ள சில சிக்கல்களைக் களையும் திறன் கொண்ட புதிய ஆய்வு ஒன்று நடந்தேறியுள்ளது. இந்த ஆய்வானது விலங்குகளின் நனவுசார் உணர்வுகளை நனவுசாரா உணர்விலிருந்து பிரித்தறியும் ஒரு தனித்துவமான வழியை வகுத்துள்ளது. ரீசஸ் குரங்குகளில் நடத்தப்பட்ட இந்த ஆய்வில் நனவுசார்ந்து உணரப்படும் தூண்டுதல்களுக்கும் நனவுசாராது உணரப்படும் தூண்டுதல்களுக்கும் இடையில் முற்றிலும் எதிரான நடத்தை விளைவுகளை கணிக்கும் சோதனைகளை ஆராய்ச்சியாளர்கள் உருவாக்கினர். வியக்கத்தக்க வகையில், இக்கணிப்புகளை தெரியப்படுத்தப்பட்ட மனிதர்களுக்கு தெரியப்படுத்தப்படாத மனிதர்களுக்கும் இடையிலான ஆய்வில் வந்த விளைவுகளைப் போலவே அக்குரங்குகளின் நடத்தைகளும் துல்லியமாக இந்த நேரெதிர் விளைவுகளைக் அடிக்கோடிட்டுக் காட்டின.
காரைக்கால் மாவட்டம்
அமைவிடம்
காரைக்கால் ஆனது முன்னர் பிரெஞ்சு இந்தியாவின் ஒரு பகுதியாக இருந்த ஒரு சிறிய கடலோரப் பகுதியாகும். காரைக்கால் மாவட்டத்திற்கு வடக்கே மயிலாடுதுறை மாவட்டமும், தெற்கே நாகப்பட்டினம் மாவட்டமும், மேற்கில் திருவாரூர் மாவட்டமும் (இவைகள் தமிழ்நாடு ஆகும்), கிழக்கில் வங்காள விரிகுடாவும் உள்ளது. பாண்டிச்சேரி நகருக்கு தெற்கே 132 கி.மீ தொலைவில் அமைந்திருக்கும் இந்த இடம் அதன் கலாச்சார பாரம்பரியத்திற்கு பெயர் பெற்றது. திருநள்ளாறு என்ற இந்துக்களின் புகழ் பெற்ற ஊர் இங்கு உள்ளது. காரைக்கால் நகரில் புகழ் பெற்ற காரைக்கால் அம்மையார் கோயில் உள்ளது.
மக்கள் தொகையியல்
2011-ஆம் ஆண்டின் கணக்கெடுப்பின்படி, இதன் மக்கள் தொகையில் 49.01% நகர்ப்புறங்களில் வசிக்கின்றனர். 2011-ஆம் ஆண்டின் கணக்கெடுப்பின்படி, இதன் மக்கள் தொகை 2,00,314 ஆகும். இங்கே தமிழ் மொழியே பெரும்பாலோரின் மொழியாகும். பிரெஞ்சும் சிலரால் பேசப்படுகிறது. இலங்கை தமிழர்களும் இங்கு வசிக்கிறார்கள்.
விலங்கு நலன்
வெளியிணைப்புகள்
பகுப்பு:விலங்குரிமை பகுப்பு:விலங்கு வன்கொடுமை பகுப்பு:சமூகவியல் பகுப்பு:விலங்குரிமை தொடர்பான குறுங்கட்டுரைகள்
காரைக்கால் மாவட்டம்
திருநள்ளாறு
திருநள்ளாறு என்பது காரைக்கால் மாவட்டத்தில் உள்ள, ஒரு கொம்யூன் பஞ்சாயத்து ஆகும். இது காரைக்கால் நகரில் இருந்து சுமார் ஐந்து கிலோ மீட்டர்கள் தொலைவில் உள்ளது. காரைக்கால் பேருந்து நிலையத்தில் இருந்து, திருநள்ளாறு செல்ல நிறைய பேருந்துகள் உள்ளன. திருநள்ளாறு என்றாலே நம் நினைவுக்கு வருவது, சனிக்கிழமைதான். நவக்கிரகக் கோயில்களில் சனிக்கிரகத்திற்கான சனிஸ்வரன் ஆலயம் இந்த ஊரில்தான் உள்ளது. எனவே, வெளியூர் பயணிகள் அருகில் உள்ள நகரமான காரைக்காலுக்கு பயணம் செய்வதே சிறந்தது. இதற்கு அடுத்த கட்டமாக, உள் தமிழ்நாட்டில் இருந்து வருபவர்களுக்கு, கும்பகோணம் சாலை ஒரு நல்ல வழியாகவும், அதிகம் பயன்படுத்துப்படுவதாகவும் உள்ளது. கும்பகோணத்தில் இருந்து 50 கிலோமீட்டர் தொலைவில், திருநள்ளாறு அமைந்துள்ளது. மயிலாடுதுறை மற்றும் திருவாரூர் வழியாகவும், இந்த ஊரினை அடைய வழிகள் உள்ளன.
காரைக்கால் அம்மையார் கோவில்
காரைக்காலில் 63 நாயன்மார்கள் உள்ள ஒருவரான புனிதவதி என்கிற காரைக்கால் அம்மையார் வாழ்ந்தார். சிவபெருமானால் "அம்மையே" என்று அழைக்கப்பட்ட அம்மையார் வாழ்ந்த இடம் காரைக்கால் மாநகர். இங்கு உள்ள அம்மையார் கோவிலில் வருடா வருடம் மாங்கனி திருவிழா நடைபெறும்.
மேற்கோள்கள்
பகுப்பு:புதுச்சேரியின் மாவட்டங்கள்
ஏகாந்தம் (திரைப்படம்)
வெளி இணைப்புகள்
பகுப்பு:2018 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
தெல்லூரோகீட்டோன்
தெல்லூரோகீட்டோன் (Telluroketone) என்பது கீட்டோனின் ஒப்புமைக் குழுவாகும். கீட்டோனிலுள்ள ஆக்சிசன் அணு தெலூரியம் அணுவால் இடப்பெயர்ச்சி செய்யப்பட்டிருக்கும். இம்மாற்றத்தால் வேதி வினைக்குழுவின் நிலைப்புத்தன்மை குறைகிறது. அதிகளவு கொள்ளிடமும் மின்னணு சார் நிலைப்பாடுறுதலும் இதன் நிலைத்தன்மையை மேம்படுத்த அவசியமாகின்றன.
மேற்கோள்கள்
பகுப்பு:வேதி வினைக்குழுக்கள் பகுப்பு:கரிமதெலூரியம் சேர்மங்கள் பகுப்பு:கரிம வேதியியல்
நீலகிரி மந்தி
நீலகிரி மந்தி (Nilgiri langur) என்பது மேற்குத் தொடர்ச்சி மலைத்தொடர் பகுதியில் உள்ள நீலகிரி மலைப் பகுதியில் வாழும் குரங்கு இனம் ஆகும். இவை கர்நாடகத்தின் குடகு, தமிழ்நாட்டு பழனி மலைகள், கேரலத்தின் ஏலக்காய் மலை ஆகிய மலைகளில் வாழுகின்றன. இதன் உடல் பளபளபளப்பான கருமையாகவும், மஞ்சளும் பழுப்பும் கலந்த தலையும் கொண்டவை. இதன் அளவு சாதாரணக் குரங்கின் அளவே இருக்கும். நீண்டவால் கொண்டவை. இக்குரங்குகள் ஒன்பது அல்லது பத்து உறுப்பினர்களைக் கொண்ட கூட்டமாக வாழும். இதன் முதன்மை உணவு பழங்கள், இலைகள், தண்டுகள் ஆகும். சிலசமயம் விளைநிலங்களை வேட்டையாடும். இவற்றின் எண்ணிக்கை, மென்மயிர் அடர்ந்த தோலுக்காகவும்,"பாலுணர்வைத் தூண்டும் மருந்து" என்ற நம்பிக்கையாலும் வேட்டையாடப்படுவதால் குறைவடைந்ததன் பொருட்டு இது அழியவாய்ப்புள்ள இனம் என வகைபடுத்தப்பட்டுள்ளது.
வகைப்பாட்டியல்
நீலகிரி மந்தியின் உயிரியல் வகைப்பாடு சர்ச்சைக்குரியது. பாரம்பரியமாக இது டிராக்கிபிதேகஸ் பேரினத்தினுள் வைக்கப்பட்டுள்ளது. இது மண்டையோட்டு உருவவியல் மற்றும் பிறந்த குழந்தையின் நிறம் போன்ற உருவ ஒற்றுமைகள் அடிப்படையில் வகைப்படுத்தப்பட்டது. டி. என். ஏ. மற்றும் பிற சான்றுகள், நீலகிரி மந்தி மற்றும் ஊதா முக மந்தி ஆகியவை சாம்பல் நிற மந்தியுடன் மிகவும் நெருக்கமாக இனத் தொடர்புடையவை. இதனால் செம்னோபிதேகசு இனத்திற்குள் இவை மீண்டும் வகைப்படுத்தப்பட்டுள்ளன.
விளக்கம்
தலையும் உடலும் சேர்ந்த நீளமானது முதிர்வடைந்த ஆண்களில் 78 முதல் 80 செ. மீ. வரையும், பெண்களில் 58- முதல் 60 செ. மீ. நீளமுடையது. வாலானது முறையே 68.5 மற்றும் 96.5 செ.மீ. நீளமுடையது. ஆண்களின் எடை 9.1 முதல் 14.8 கிலோ வரையும் பெண் எடையானது 10.9 முதல் 12 கிலோ வரையுள்ளது. கர்ப்ப காலம் துல்லியமாக அறியப்படாத போதிலும், அனுமன் மந்திக்கு ஒத்ததாக அதாவது 200 நாட்கள் எனக் கருதப்படுகிறது.
மேற்கோள்கள்
பகுப்பு:குரங்குகள் பகுப்பு:இந்தியப் பாலூட்டிகள் பகுப்பு:மேற்குத் தொடர்ச்சி மலையின் விலங்கினங்கள்
வடக்குபொம்மையாபுரம் வரத பெருமாள் கோயில்
வடக்குபொம்மையாபுரம் வரத பெருமாள் கோயில் தமிழ்நாட்டில் தூத்துக்குடி மாவட்டம், வடக்குபொம்மையாபுரம் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் மூன்றாம் நூற்றாண்டைச் சேர்ந்தது.
பூசைகள்
இக்கோயிலில் undefined முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:தூத்துக்குடி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மதராஸ் வங்கி
மதராஸ் வங்கி பிரித்தானிய இந்தியாவின் மதராஸ் மாகாணத்தில் செயற்பட்டுவந்த வங்கியாகும். இது பிரித்தானிய இந்தியாவின் மூன்று மாகாண வங்கிகளில் ஒன்றாகும். கல்கத்தா வங்கியும், பம்பாய் வங்கியும் இதர இரு வங்கிகளாகும். மதராஸ் மாகாணத்தில் இயங்கி வந்த சில மண்டல ஊரக வங்கிகளை ஒன்றிணைத்து, 1843 சூலை 1 அன்று மதராஸை தலைமையிடமாகக் கொண்டு (தற்போதைய சென்னை) இவ்வங்கி தொடங்கப்பட்டது. இவ்வங்கி, இதர இரு மாகாண வங்கிகளுடன் இணைந்து, 1921இல் இந்திய இம்பீரியல் வங்கி என புதிதாக தொடங்கப்பட்டது. இவ்வங்கியே பின்னாளில் பாரத ஸ்டேட் வங்கியாக மாற்றம் பெற்றது.
மேற்கோள்கள்
பகுப்பு:இந்திய வங்கிகள் பகுப்பு:செயற்படாத இந்திய வங்கிகள் பகுப்பு:சென்னையின் பாரம்பரியக் கட்டடங்கள்
பென்யாமின் (எழுத்தாளர்)
பென்னி டேனியல் (Benny Daniel ; பிறப்பு 1971), பென்யாமின் ( Benyamin ) என்ற புனைப்பெயரால் நன்கு அறியப்பட்ட இவர், கேரளாவைச் சேர்ந்த மலையாளத்தில் எழுதும் இந்திய எழுத்தாளர் ஆவார். சிறுகதைகள் முதல் புதினங்கள் மற்றும் நினைவுக் குறிப்புகள் வரை பல்வேறு வகைகளில் சுமார் முப்பது புத்தகங்களை எழுதியுள்ளார். இவரது ஆடு ஜீவிதம் எனற நூலுக்காக, இவர் அபுதாபி சக்தி விருது, கேரள சாகித்ய அகாதமி விருது மற்றும் ஜேசிபி பரிசு ஆகியவற்றை வென்றுள்ளார். மேலும் மான் ஆசிய இலக்கியப் பரிசுக்கு தேர்வு செய்யப்பட்டார். இவரது மாந்தளிரிலே 20 கம்யூனிஸ்ட் வர்ஷங்கள் என்ற புத்தகம் 2021 ஆம் ஆண்டு வயலார் விருதைப் பெற்றது.
வாழ்க்கையும் தொழிலும்
பென்யாமின் 1971 ஆம் ஆண்டு தென்னிந்தியாவின் கேரளாவின் பந்தளம் அருகே உள்ள குளநாடாவில் உள்ள நெட்டூரில் பிறந்தார். 1992 முதல் 2013 வரை பகுரைனில் வசித்து வந்தார். பின்னர் கேரளா திரும்பினார்.
இவரது மிகவும் பிரபலமான புத்தகமான ஆடு ஜீவிதம், சவூதி அரேபியாவில் பணி செய்த ஒரு இந்திய தொழிலாளியின் வாழ்க்கையை சித்தரிக்கிறது. இது கேரளப் பல்கலைக்கழகம், கோழிக்கோடு பல்கலைக்கழகம், பாரதியார் பல்கலைக்கழகம், புதுவைப் பல்கலைக்கழகம் போன்றவற்றிலும், கேரள மாநிலப் பாடத்திட்டத்திற்கான 10ஆம் வகுப்பு ஆகியவற்றிலும் பாடநூலாகப் பயன்படுத்தப்படுகிறது.
படைப்புகள்
இவரது, முல்லப்பூ நிறமுள்ள பகளுகள் (மல்லிகை நாட்கள்)என்ற நூல் சமீரா பர்வின் என்ற ஒரு இளம் பெண், மத்திய கிழக்கு நகரத்திற்குச் சென்று ஒரு புரட்சியின் நடுவில் தன்னைக் கண்டுபிடிக்கும் கதையைச் சொல்கிறது. இது டிசம்பர் 2010 இல் தோன்றி ஜனவரி 2011 இல் அடக்கப்பட்ட துனீசியப் புரட்சியைச் சுற்றி வருகிறது. இந்த நூலின் ஆங்கில மொழிபெயர்ப்பு, நாட்டின் செழுமையான இலக்கிய விருதான இலக்கியத்திற்கான தொடக்க ஜேசிபி பரிசை வென்றது. நடுவர் மன்றத் தலைவர் விவேக் ஷான்பாக் இதனை "புத்திசாலித்தனம் மற்றும் தீவிரம்" என்று அழைத்தார்.
தரகனின் கிரந்தவரி ( தரகனின் நிகழ்ச்சிக்கோவை) கதை பாணியிலும், தயாரிப்பு மற்றும் வெளியீட்டிலும் ஒரு தனித்துவமான பரிசோதனையாகும். கதை மாத்து தரகனின் வாழ்க்கையைச் சுற்றி 120 சம்பவங்கள் மூலம் விவரிக்கப்படுகிறது. புத்தகம் 120 தளர்வான பக்கங்களாக வெளியிடப்பட்டுள்ளது. மேலும், வாசகர்களுக்கு கதையை தேர்ந்தெடுப்பதற்கான வசதியும் வழங்கப்பட்டுள்ளது. புத்தகத்தின் ஒவ்வொரு பிரதியும் தனித்துவமாகத் தொகுக்கப்பட்டுள்ளது. ஒவ்வொரு பிரதியும் நூலைப் படிக்கக்கூடிய பல சாத்தியக்கூறுகளின் தனித்துவமான வரிசைமாற்றம் ஆகும்.
2023 இல், பென்யாமின், கிறிஸ்டி என்ற மலையாளத் திரைப்படத்தை எழுத்தாளர் ஜி. ஆர். இந்துகோபனுடன் இணைந்து எழுதினார். இது திரைக்கதை எழுத்தாளராக அறிமுகமாகும். படத்தில் இவரும் ஒரு சிறிய பாத்திரத்தில் நடித்துள்ளார்.
வெளி இணைப்புகள்
பகுப்பு:வாழும் நபர்கள் பகுப்பு:பத்தனம்திட்டா மாவட்ட நபர்கள் பகுப்பு:1971 பிறப்புகள்
பிரிதிபால் சிங் மைனி
பிரிதிபால் சிங் மைனி (Prithipal Singh Maini)  இந்தியாவைச் சேர்ந்த ஓர் எலும்பியல் அறுவை சிகிச்சை நிபுணர் ஆவார். புது தில்லி சர் கங்கா ராம் சிட்டி மருத்துவமனையில் மூத்த ஆலோசகராகவும் அறுவை சிகிச்சை நிபுணராகவு  பணியில் உள்ளார். புது தில்லியில் உள்ள சாமா மருத்துவமனையில் எலும்பியல் நிபுணர் ஆலோசகராகவும் உள்ளார்.
பிரிதிபால் சிங் மைனி பல்வேறு மருத்துவ சிகிச்சை  மற்றும் மருத்துவ பரிசோதனை முயற்சிகளை நிர்வகித்துள்ளார். இந்தியாவில் உள்ள பல மருத்துவப் பள்ளிகளில் கற்பித்தும் உள்ளார். மகரிசி தயானந்த் பல்கலைக்கழகத்தின் கௌரவ
பேராசிரியராகவும், மலிவு விலையில் சுகாதார சேவையை ஊக்குவிக்கும் அமைப்பான பாத்ஃபைண்டர் சுகாதார இந்தியா குழுமத்தின் துணைத் தலைவராகவும் உள்ளார். 2001 ஆம் ஆண்டு பஞ்சாப் முதல்வராக இருந்த பிரகாசு சிங் பாதல் வீழ்ச்சியடைந்தபோது, அவருக்கு அறுவை சிகிச்சை செய்து தொடை எலும்பு முறிவை சரிசெய்தவர் பிரிதிபால் சிங் மைனி என்பது குறிப்பிடத்தக்கதாகும். 2001 ஆம் ஆண்டில் பஞ்சாப் முதல்வரிடமிருந்து  நிசான்-இ-கல்சா கௌரவத்தைப் பெற்றார்  இந்திய மருத்துவத்துறையில் அவர் ஆற்றிய பங்களிப்பிற்காக, 2007 ஆம் ஆண்டில், இந்திய அரசு இவருக்கு மூன்றாவது உயரிய குடிமக்கள்  விருதான பத்ம பூசன் விருதை வழங்கியது.
மருத்துவர் பிரிதிபால் சிங் மைனி 27 மார்ச் 2023  ஆம் ஆண்டு மார்ச்சு மாதம் 27 ஆம் தேதியன்று  இறந்தார்.
புற இணைப்புகள்
பகுப்பு:வாழும் நபர்கள் பகுப்பு:இந்திய மருத்துவர்கள் பகுப்பு:பத்ம பூசண் விருது பெற்றவர்கள்
ராம்சர் சாசனம்
ராம்சர் சாசனம் (Ramsar Convention) என்பது, ஈரநிலங்களின் பாதுகாப்பு, அவற்றின் தாங்குநிலைப் பயன்பாடு என்பவை தொடர்பான ஒரு பன்னாட்டு ஒப்பந்தம் ஆகும். இதை ஈரநிலங்களுக்கான சாசனம் என்றும் அழைப்பதுண்டு. 1971ல் இவ்வொப்பந்தம் ஈரானில் உள்ள ராம்சர் என்னும் நகரில் கையெழுத்தானது. இந்த நகரின் பெயரைத் தழுவியே ராம்சர் சாசனம் என்னும் பெயர் ஏற்பட்டது.
மூன்று ஆண்டுகளுக்கு ஒருமுறை ஒப்பந்தத்தில் கையெழுத்திட்ட தரப்பினரின் பேராளர்களின் மாநாடு இடம்பெறும். இது "ஒப்பந்தத் தரப்பினர் மாநாடு" எனப்படும். இவ்வொப்பந்தம் தொடர்பிலான கொள்கை வகுக்கும் உறுப்பான இந்தக் குழு, இவ்வொப்பந்தம் தொடர்பிலான வேலைகளை நிர்வாகம் செய்வதற்கும், சம்பந்தப்பட்ட தரப்பினர் இவ்வொப்பந்தத்தின் இலக்குகளை அடைவதற்கான வழிவகைகளை மேம்படுத்துவதற்குமான தீர்மானங்களை எடுப்பதுடன் ஆலோசனைகளையும் வழங்கும்.
சாசனமும் ஈரநிலமும்
ஈரநிலங்கள் மனித வாழ்வுக்கு மிக முக்கியமானவை. இவை உலகின் மிகக்கூடிய ஆக்கத்திறன் கொண்ட சூழல்களுள் அடங்குவன. எண்ணற்ற தாவர, விலங்கினங்களின் வாழ்வுக்காக நீரையும் பிற வளங்களையும் வழங்கும் உயிரியற் பல்வகைமையின் தொட்டிலாக இவை விளங்குகின்றன. நன்னீர், உணவு, கட்டிடப் பொருட்கள், உயிரியற் பல்வகைமை முதல், வெள்ளக் கட்டுப்பாடு, நிலத்தடிநீர் மறுவூட்டம், காலநிலைமாற்றத் தணிப்பு வரையான எண்ணற்ற நன்மைகளுக்கு ஈரநிலங்கள் இன்றியமையாதவையாக உள்ளன. எனினும், உலகின் பெரும்பாலான பகுதிகளில் ஈரநிலங்களின் அளவும், தரமும் தொடர்ந்து குறைந்து வருவதைப் பல்வேறு ஆய்வுகள் காட்டுகின்றன. சென்ற நூற்றாண்டில் உலகின் 64% ஈரநிலங்கள் மறைந்துவிட்டன. இதன் விளைவாக, ஈரநிலங்கள் மனிதருக்கு வழங்கும் சூழல்மண்டலச் சேவைகள் குறைவடைந்து விட்டன.
ஈரநிலங்களின் மேலாண்மை ஒரு உலகம் தழுவிய பிரச்சினை. எனவே ராம்சர் சாசனத்தின் 169 ஒப்பந்தத் தரப்பினர், ஒற்றைச் சூழல்மண்டலத்துக்காக உருவாக்கப்பட்ட ஒரு பன்னாட்டு ஒப்பந்தத்தின் மதிப்பை உணர்ந்துள்ளன. ஈரநிலப் பாதுகாப்புக்காக பன்னாட்டுத் தரம் ஒன்றை உருவாக்குவதன் மூலமும், உலகளாவிய ஈரநிலம் தொடர்பான பிரச்சினைகளை அலசுவதற்கு ஒரு களத்தை வழங்கியதன் மூலமும், ஈரநிலங்கள் தொடர்பான தகவல்களைப் பரிமாறிக்கொள்வதற்கும், ஒன்றிணைந்து பிரச்சினைகளைத் தீர்ப்பதற்குமான வசதியை இச்சாசனம் ஒப்பந்தத் தரப்பினருக்கு வழங்குகிறது.
இச்சாசனம் ஈரநிலம் என்பதற்கு ஒரு பரந்த வரைவிலக்கணத்தைத் தருகிறது. இதன்படி, ஏரிகள், ஆறுகள், நிலத்தடி நீர், சதுப்பு நிலங்கள், ஈரப் புல்வெளிகள், சேற்று நிலங்கள், பாலைவனச் சோலைகள், கழிமுகங்கள், வடிநிலங்கள், ஓதச் சமவெளிகள், அலையாத்திக்காடு அல்லது பிறவகைக் கரையோரப் பகுதிகள், பவளப் பாறைகள், மனிதர்களால் அமைக்கப்பட்ட மீன்வளர்ப்புக் குளங்கள், வயல்வெளிகள், நீர்த்தேக்கங்கள், உப்பு வயல்கள் என்பன ஈரநிலங்களுள் அடங்கும்.
இந்தியாவில் ராம்சர் இடங்கள்
இந்தியாவில் ராம்சர் இடங்கள் 75 ஆக உள்ளது. தமிழ்நாட்டில் உள்ள ராம்சார் தளங்களின் எண்ணிக்கை ஆகத்து 2022 படி பதினான்காக உள்ளது.
அவை:
வெளி இணைப்புகள்
பகுப்பு:காட்டுயிர் பகுப்பு:பன்னாட்டு ஒப்பந்தங்கள் பகுப்பு:நீர்நிலைகள்
நினா சௌபாலு
நினா சௌபாலு (Nina Chaubal 1992 இல் பிறந்தவர்) என்பவர் டிரான்ஸ்லைன் எனும் அமைப்பின் இணை நிறுவனர் மற்றும் முன்னாள் இயக்குநர் ஆவார். ஒரு முன்னணி நங்கை, நம்பி, ஈரர், திருனர் செயற்பாட்டாளர் மற்றும் திருநங்கை பெண்ணான, சௌபாலு குடியேற்றக் காவலில் வைக்கப்பட்டபோது,அந்த செய்தியானது தேசிய அளவில் கவனம் பெற்றது தி நியூயார்க் டைம்ஸ் மற்றும் சிகாகோயிஸ்ட் போன்ற வெளியீடுகளில் தேசிய அளவில் தலைப்புச் செய்திகளானது. 2019 ஆம் ஆண்டில், சௌபாலுவின் கதையானது அமெரிக்கா இன் டிரான்சிசன் என்பதன் முதல் அத்தியாயத்தின் மையப் பொருளாக இருந்தது, இது திருநங்கைகளின் நிறத்தைப் பற்றிய ஆவணப்படமாகும்.
ஆரம்ப கால வாழ்க்கை
சௌபாலு இந்தியாவின் மும்பையில் வளர்ந்தார். 13 வயதில், தான் ஒரு 'திருநங்கை' என்பதனை அறிந்து கொண்டார். இணையம் வழியாக மற்ற திருநங்கைகளுடன் அவர் தொடர்பை ஏற்படுத்துக் கொண்டார்.
கல்வி மற்றும் தொழில்
2009 ஆம் ஆண்டில் இலினொய் பல்கலைக்கழகத்தில் (அர்பானா சாம்பேன்) கல்வி பயில அமெரிக்கா சென்றார். அவர் 2011 ஆம் ஆண்டில் ஆற்றுப்படுகை நுட்பத்தில் ஆய்வுதவித் தொகை பெறுவதற்கு 2012 ஆம் ஆண்டில் தகுதி பெற்றார்.2012 ஆம் ஆண்டில், இல்லினாய்ஸ் பல்கலைக்கழகத்தில் மீக்கணித்தல் பயன்பாடுகளுக்கான தேசிய மையத்தில் ஒரு நிரலாளராகப் பணியாற்றினார். 2013 இல், திருநங்கையாக தன்னை அறிவித்தார். அவரது குடும்பம் அவரை ஏற்றுக் கொள்ளாத காரணத்தினால் அவர் குடும்பத்தினை விட்டுப் பிரிந்தார்.
சௌபாலு அமெரிக்காவில் வேலை செய்வதற்கான எச்1பி நுழைவிசைவு பெற்று கூகிளில்மென்பொருள் பொறியாளராக, ஜனவரி 2013 இல் பணியில் சேர்ந்தார். 2014 ஆம் ஆண்டில், சவுபாலு திருநங்கை உதவிமையத்தினை கிரெட்டா மார்டெலாவுடன் இணைந்து அமெரிக்கா,   கனடாவில் நிறுவினர். இருவருமே தற்கொலை செய்து கொள்ள வேண்டும் என்ற எண்ணத்தில் இருந்தவர்கள்.மார்டெலா தற்கொலைக்காக மருத்துவமனையில் சேர்க்கப்பட்டார். இந்த காரணத்திற்காகவே இருவரும் இந்த உதவி மையத்தினை துவங்கினர்.
இவர் ஏப்ரல் 2015 வரை கூகிள் பொறியாளராக தனது பதவியில் இருந்தார். அதே மாதம், டிரான்ஸ் லைஃப்லைனில் செயல்பாட்டு இயக்குனராகப் பொறுப்பேற்றார். பிப்ரவரி 2015 இல், ந.ந.ஈ.தி சமத்துவத்திற்கான தேசிய மாநாட்டில் கலந்து கொண்டார்.
நவ. 20, 2015 அன்று, சௌபாலு மற்றும் டிரான்ஸ் லைஃப்லைன் கனேடிய கிளையை தங்கள் செயல்பாடுகளில் தொடங்கினார்கள்.
பிப்ரவரி 22, 2016 அன்று, திருநங்கைகள் சந்திக்கும் நெருக்கடிகளை எதிர்கொள்ளும் ஆதரவின் தேவை குறித்து விவாதிக்க சவுபாலு KGNU 88.5 FM இல் கலந்து கொண்டார். ஏப்ரல் 2016 இல், சௌபாலு, அமெரிக்கன் அசோசியேஷன் ஆஃப் சூசிடாலஜி மாநாட்டில் "திருநங்கைகள் மத்தியில் தற்கொலை: புரிதல் மற்றும் சிகிச்சையில் புதிய வாய்ப்புகள்" என்ற குழுவில் கலந்து கொண்டார்.
2018 ஆம் ஆண்டில், சவுபாலு ஒரு மென்பொருள் பொறியாளராக ஹசிலில் பதவியைப் பெற்றார், பின்னர் திருநங்கை உதவி எண்களின் செயல்பாடுகளுக்கு தலைமை வகிக்கும் Even.com இல் மாற்றப்பட்டார்.
2019 ஆம் ஆண்டில், சௌபாலு "நேர் இஸ் மை ரெஃபூஜ் (எங்கே என் அடைக்கலம்?)" என்ற அமெரிக்கன் இன் டிரான்சிசன் எனும் முதல் அத்தியாயத்தில் கலந்து கொண்டார்.இது திருநங்கைகளின் நிறத்தைப் பற்றிய ஆவணப்படமாகும்.
சான்றுகள்
பகுப்பு:வாழும் நபர்கள் பகுப்பு:1992 பிறப்புகள் பகுப்பு:இந்திய ந.ந.ஈ.தி நபர்கள் பகுப்பு:ந.ந.ஈ.தி நபர்கள்
காங்கேயன் (புலவர்)
காங்கேயன் என்பவன் ஒரு புலவன். இவன் கொங்கு மண்டலத்தில் உள்ள மோரூரில் வாழ்ந்தவன். உலகில் செந்தமிழ் ஆய்பவர்கள் நன்மை அடையும் தக்கதோர் வகையில் உரிச்சொல் நிகண்டு என்னும் நூலை இயற்றினான். இதனைக் கொங்கு மண்டல சதகம் 91-ஆம் பாடல் தெரிவிக்கிறது.
மேற்கோள்
பகுப்பு:புலவர்கள்
அடுக்கம்பாறை
இந்தியா-தமிழ்நாடு மாநிலம், வேலூர் மாவட்டத்தில் உள்ள சிறிய நகரம் அடுக்கம்பாறை ஆகும். இது வேலூரிலிருந்து கடலூர் செல்லும் வழியில்  அமைந்துள்ளது. அடுக்கம்பாறையில் அரசு மருத்துவமனை மற்றும் மருத்துவக்கல்லூரியும் உள்ளது.
பகுப்பு:வேலூர் மாவட்டம்
ஞானாவரண விளக்கம்
ஞானாவரண விளக்கம் என்பது ஒரு உரைவிளக்க நூல். இது தோன்றிய காலம் 16-ஆம் நூற்றாண்டு. நூலாசிரியர் குருஞான சம்பந்தர். சிவஞான சித்தியார் என்னும் நூலை இது ‘ஞானாவரணம்’ எனக் குறிப்பிட்டுக்கொண்டு உரை எழுதுவதால் இந்த உரைநூலுக்கு இப் பெயர் அமைந்தது. இது பொருளுரையும் விரிவுரையுமாக அமைந்துள்ளது. சிவஞான சித்தியார் நூலில் உள்ள பரபக்கம், சுபபக்கம் என்னும் இரு பகுதிகளுக்கும் இந்த உரைவிளக்கம் உள்ளது. இந்த உரைவிளக்க நூல் முழுமையும் கிடைக்கவில்லை. சிற்சில பகுதிகள் மட்டுமே கிடைத்து அச்சிடப்பட்டுள்ளன.
இந்த நூல் இரண்டு பிரிப்பாக அச்சிடப்பட்டுள்ளது.
இதில் சிவஞான சித்தியார் பாடல்களை விளக்க இந்த விளக்கவுரையின் ஆசிரியர் சில பாடல்களைத் தாமே இயற்றி இணைத்துள்ளார்.
டிரைபுரோமோ அசிட்டிக் அமிலம்
டிரைபுரோமோ அசிட்டிக் அமிலம் (Tribromoacetic acid) என்பது C2HBr3O2 என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மத்தை முப்புரோமோ அசிட்டிக் அமிலம் என்ற பெயராலும் அழைக்கலாம். ஆலோ அசிட்டிக் அமில வகையின சேர்மங்களில் டிரைபுரோமோ அசிட்டிக் அமிலமும் ஒன்றாகும். அரிதாகத் தயாரிக்கப்படும் இச்சேர்மம் இதனுடன் மிகவும் நெருங்கிய தொடர்புடைய டிரைகுளோரோ அசிட்டிக் அமிலம், டிரைபுளோரோ அசிட்டிக் அமிலம் ஆகியவற்றைக் காட்டிலும் குறைவாகவே பயன்படுத்தப்படுகிறது.
ஞானாவரண விளக்கம்
இந்த விளக்கவுரைக்கு உரையாக வெள்ளியம்பலத் தம்பிரான் என்பவர் ‘அரும்பத விவேகம்’ என்னும் பெயரில் மேலும் ஒரு உரை எழுதியுள்ளார். இவர் ஞானாவரண விளக்கம் என்னும் நூலை ‘ஞானாவரண தீபிகை’ என்றும், தமது உரையை ‘அஸ்பஷ்ட பத போதனீயம்’ என்றும் குறிப்பிடுகிறார். திருவாரூர் நிர்மலமணி தேசிகரிடம் இவர் அருட்பேறு பெற்று இந்தப் பதவுரை நூலைச் செய்தாராம்.
டிரைபுரோமோ அசிட்டிக் அமிலம்
மேற்கோள்கள்
பகுப்பு:அசிட்டிக் அமிலங்கள் பகுப்பு:கரிம புரோமைடுகள் பகுப்பு:கரிம ஆலைடுகள்